CELEX: 52009XX0926(02)
Language: sk
Date: 2009-09-26 00:00:00
Title: Rozhodnutie č. 580 z  2. júla 2009 o začatí konania vo veci udelenia povolenia na vyhľadávanie a prieskum ložísk ropy a zemného plynu – podzemných prírodných zdrojov v súlade s článkom 2 ods. 1 oddielom 3 zákona o podzemných prírodných zdrojoch v bloku 1 - 17 Ovča Mogila nachádzajúcom sa v provinciách Pleven a Veliko Tarnovo a o oznámení plánovaného výberového konania na udelenie povolenia

26.9.2009   
            
            
               SK
            
            
               Úradný vestník Európskej únie
            
            
               C 232/16
            
         
      ROZHODNUTIE č. 580
   z 2. júla 2009
   o začatí konania vo veci udelenia povolenia na vyhľadávanie a prieskum ložísk ropy a zemného plynu – podzemných prírodných zdrojov v súlade s článkom 2 ods. 1 oddielom 3 zákona o podzemných prírodných zdrojoch v bloku 1 - 17 Ovča Mogila nachádzajúcom sa v provinciách Pleven a Veliko Tarnovo a o oznámení plánovaného výberového konania na udelenie povolenia
   2009/C 232/08
   BULHARSKÁ REPUBLIKA
   RADA MINISTROV
   V súlade s článkom 5 oddielom 2, článkom 42 ods. 1 oddielom 1 a článkom 44 ods. 3 zákona o podzemných prírodných zdrojoch a so zreteľom na článok 4 ods. 2 oddiel 16 a na § 1 oddiel 24a zákona o energetike,
   RADA MINISTROV SA ROZHODLA:
   
               1.
            
            
               Začať konanie vo veci udelenia povolenia na vyhľadávanie a prieskum ložísk ropy a zemného plynu v bloku 1-17 Ovča Mogila s rozlohou 260,96 km2 a súradnicami bodov 1 až 5 podľa prílohy k tomuto rozhodnutiu.
            
         
               2.
            
            
               Oznámiť, že udelenie povolenia podľa bodu 1 bude predmetom výberového konania.
            
         
               3.
            
            
               Stanoviť, že obdobie, na ktoré sa vzťahuje povolenie na vyhľadávanie a prieskum, bude trvať 5 rokov odo dňa, keď zmluva o vyhľadávaní a prieskume nadobudne platnosť, pričom toto obdobie sa podľa článku 31 ods. 3 a 4 zákona o podzemných prírodných zdrojoch môže predĺžiť.
            
         
               4.
            
            
               Výberové konanie na udelenie povolenia podľa bodu 1 sa uskutoční 150. deň po dátume uverejnenia tohto rozhodnutia v Úradnom vestníku Európskej únie, v budove ministerstva hospodárstva a energetiky, ul. Triadica č. 8, Sofia.
            
         
               5.
            
            
               Konečný termín zakúpenia dokumentácie o výberovom konaní je o 17.00 h 120. deň odo dňa uverejnenia tohto rozhodnutia v Úradnom vestníku Európskej únie.
            
         
               6.
            
            
               Konečný termín predloženia žiadostí o účasť na výberovom konaní je o 17.00 h 130. deň odo dňa uverejnenia tohto rozhodnutia v Úradnom vestníku Európskej únie.
            
         
               7.
            
            
               Konečný termín na predloženie ponúk v súlade s dokumentáciou o výberovom konaní je o 17.00 h 144. deň odo dňa uverejnenia tohto rozhodnutia v Úradnom vestníku Európskej únie.
            
         
               8.
            
            
               Na výberovom konaní sa nevyžaduje osobná prítomnosť.
            
         
               9.
            
            
               Cena dokumentácie o výberovom konaní je stanovená na 500 BGN (500 bulharských levov). Dokumentáciu o výberovom konaní možno zakúpiť v miestnosti č. 802 na ministerstve hospodárstva a energetiky, ul. Triadica č. 8, Sofia, počas obdobia stanoveného v bode 5.
            
         
               10.
            
            
               Žiadatelia o účasť na výberovom konaní musia spĺňať požiadavky uvedené v článku 23 ods. 1 zákona o podzemných prírodných zdrojoch.
            
         
               11.
            
            
               Návrhy žiadateľov sa vyhodnotia podľa navrhnutých pracovných programov, zdrojov na ochranu životného prostredia a na odborné vzdelávanie, bonusov a ich manažérskych a finančných spôsobilostí, ako sa uvádza v dokumentácii o výberovom konaní.
            
         
               12.
            
            
               Poplatok za účasť na výberovom konaní je stanovený na 10 000 BGN (10 000 bulharských levov) a mal by sa uhradiť na bankový účet ministerstva hospodárstva a energetiky pred konečným termínom uvedeným v bode 6 tak, ako sa uvádza v dokumentácii o výberovom konaní.
            
         
               13.
            
            
               V prípade, že žiadateľ nebude pripustený k výberovému konaniu, sa mu poplatok vráti do 14 dní odo dňa, keď dostal oznámenie o nepripustení.
            
         
               14.
            
            
               Poplatok víťazného žiadateľa sa zadrží a poplatky ostatných účastníkov sa vrátia do 14 dní od uverejnenia rozhodnutia Rady ministrov o udelení povolenia na vyhľadávanie a prieskum v bulharskom úradnom vestníku.
            
         
               15.
            
            
               Žiadosti o účasť na výberovom konaní a návrhy žiadateľov v súlade s dokumentáciou o výberovom konaní by sa mali predložiť ministerstvu hospodárstva a energetiky, ul. Triadica č. 8, Sofia, v súlade s požiadavkami článku 46 zákona o podzemných prírodných zdrojoch.
            
         
               16.
            
            
               Ponuky by mali byť v súlade s požiadavkami a podmienkami uvedenými v dokumentácii o výberovom konaní.
            
         
               17.
            
            
               Výberové konanie sa uskutoční aj vtedy, ak naň bude pripustený iba jeden žiadateľ.
            
         
               18.
            
            
               Minister hospodárstva a energetiky je oprávnený:
               
                           18.1.
                        
                        
                           zaslať text tohto rozhodnutia na uverejnenie v Úradnom vestníku Európskej únie a v bulharskom úradnom vestníku a takisto na webovej stránke Rady ministrov;
                        
                     
                           18.2.
                        
                        
                           zorganizovať realizáciu výberového konania.
                        
                     
         
               19.
            
            
               Odvolania voči tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            Predseda vlády
         
         Sergei STANISHEV
         
      
      
         
            Hlavný tajomník rady ministrov
         
         Vesselin DAKOV
         
      
      
         Verná kópia
         
            Vedúci úradu vlády
         
         Vesselin DAKOV
         
      
   
   
      PRÍLOHA
      
         ZOZNAM SÚRADNÍC
      
      
                  1.
               
               
                  Zemepisné súradnice (sústava súradníc: 1950): bloku 1-17 Ovča Mogila:
               
            
                  1.
               
               
                  43° 31′ 53,551″ severnej šírky
               
               
                  25° 08′ 03,624″ východnej dĺžky
               
            
                  2.
               
               
                  43° 31′ 49,230″ severnej šírky
               
               
                  25° 28′ 10,182″ východnej dĺžky
               
            
                  3.
               
               
                  43° 26′ 37,261″ severnej šírky
               
               
                  25° 28′ 10,451″ východnej dĺžky
               
            
                  4.
               
               
                  43° 26′ 41,617″ severnej šírky
               
               
                  25° 08′ 05,618″ východnej dĺžky
               
            
                  5.
               
               
                  43° 31′ 53,551″ severnej šírky
               
               
                  25° 08′ 03,624″ východnej dĺžky